ไหว้พระ 9 วัดดัง อ่างทอง แดนดินถิ่นธรรมะ
จังหวัดอ่างทองเป็นเมืองเก่าแก่ที่มีวัดวาอาราม โบราณสถานสิ่งศักดิ์สิทธิ์และเรื่องราวทางประวัติศาสตร์ของชาติไทย ตั้งอยู่ในพื้นที่จำนวนมากจนมีการขนานนามว่า อ่างทอง แดนดินถิ่นธรรมะ,จึงขอนำเสนอเส้นทางท่องเที่ยวไหว้พระใหญ่ 9 วัดดัง ที่นักท่องเที่ยวไม่ควรพลาดในการสักการะที่สุดของสิ่งศักดิ์สิทธิ์แห่งจังหวัดเพื่อเป็นมงคลกับชีวิต,เริ่มกันที่ วัดจันทรังษี อ.เมืองอ่างทอง วัดนี้มี หลวงพ่อสด ทำจากโลหะองค์ใหญ่มีความงดงามอย่างมาก ตามด้วย วัดราชปักษี อ.เมืองเช่นกัน มี พระพุทธไสยาสน์ องค์ใหญ่สมัยอยุธยาให้กราบไหว้บูชากัน,ต่อด้วย วัดต้นสน ตั้งอยู่ในเมืองอ่างทอง มีพระพุทธรูปศักดิ์สิทธิ์ชื่อว่า สมเด็จพระศรีเมืองทอง หล่อด้วยโลหะมีสีทองสวยงามมาก และ วัดท้ายย่าน สักการะ พระพุทธไสยาสน์ปุนญญาภา องค์ใหญ่ห่อหุ้มด้วยผ้าไหมทอง,จากนั้นไปกันที่ วัดไชโยวรวิหาร อ.ไชโย พระอารามหลวงชั้นโท ขอพรจากสมเด็จพุฒาจารย์ (โต พรหมรังสี) และพระมหาพุทธพิมพ์ ที่เข้มขลังศักดิ์สิทธิ์,ตามติดด้วย วัดขุนอินทประมูล อ.โพธิ์ทอง วัดเก่าแก่ที่ประดิษฐาน พระพุทธไสยาสน์ ที่ใหญ่มากอีกองค์,เดินทางไปต่อที่ วัดม่วง อ.วิเศษชัยชาญ สักการะ พระพุทธมหานวมินทร์ศากยมุนีศรีวิเศษชัยชาญ หน้าตักกว้างถึง 1 ไร่ 9 ตารางวา พระอุโบสถล้อมรอบด้วยกลีบบัวขนาดใหญ่ที่สุด วิหารแก้วประดิษฐานพระพุทธรูปเนื้อเงินและดินแดนนรกสวรรค์,แล้วไปกันที่ วัดสี่ร้อย อ.วิเศษชัยชาญ บูชา หลวงพ่อโต พระพุทธรูปปางเลไลยก์กลางแจ้งสูง 21 เมตร สร้างขึ้นเพื่อระลึกถึงวีรชนบ้านสี่ร้อย สุดท้ายไปที่ วัดป่าโมกวรวิหาร อ.ป่าโมก วัดโบราณตั้งอยู่ริมแม่น้ำเจ้าพระยา ที่ประดิษฐาน พระพุทธไสยาสน์ ที่มีพระพักตร์อันงดงาม,นอกจากศาสนสถานและพระพุทธรูปคู่บ้านคู่เมืองอันศักดิ์สิทธิ์แล้ว เมืองอ่างทองยังมีสถานที่ท่องเที่ยวและของดีอีกมากมาย ดังนั้น ในปีหมูทองนี้ อย่าลืมชวนกันมาท่องเที่ยวและไหว้พระ 9 วัดดังกัน,พงษ์ศักดิ์ คารวะวิชัย
จังหวัดอ่างทองเป็นเมืองเก่าแก่ที่มีวัดวาอาราม โบราณสถานสิ่งศักดิ์สิทธิ์และเรื่องราวทางประวัติศาสตร์ของชาติไทย  
อ่างทอง,วัดม่วง,วัดจันทรังษี,ไหว้พระ 9 วัด,มองทั่วทิศเมืองไทย,ข่าวทั่วไป